პიენძინგის დოლის კოშკი

პიენძინგის დოლის კოშკი,  ასევე ცნობილი როგორც პიენძინგის პავილიონი — დოლის კოშკი შანგკუანში, ტაის ოლქის ადმინისტრაციულ ცენტრში, სინჭოუს პრეფექტურაში, შანსიში, ჩინეთის სახალხო რესპუბლიკაში. ის 1476 წლით თარიღდება და მისი სიმაღლე 39.4 მეტრია.

 ისტორია 
იანმენის უღელტეხილი ძველი და შუა საუკუნეების ჩინეთის მნიშვნელოვანი თავდაცვითი პუნქტი იყო. მის სამხრეთით მდებარე უახლოესი მთავარი ქალაქი დღევანდელი ტაის ოლქის ცენტრი იყო, რომელიც ადრე სხვადასხვა სახელით იყო ცნობილი, როგორც კუანგვუ, იანმენი და ტაიჭოუ. კოშკი აშენდა ჰონგვუს მმართველობის მე-7 წელს (1374 წ.), სამხედრო დაკვირვებისა და დასარტყამი ინსტრუმენტების საშუალებით ხალხის ინფორმირების მიზნით. ეს თავდაპირველი ნაგებობა ჩენგხუას მმართველობის მე-7 წელს (1471 წ.) ხანძარმა გაანადგურა. ამჟამინდელი კოშკი აშენდა პირველის ადგილას, ჩენგხუას მმართველობის მე-12 წელს (1476). იგი შემდგომში ოთხჯერ აღადგინეს ცინგის დინასტიის დროს, და 1957, 1976 და 1986 წლებში სახალხო რესპუბლიკის დროს. ბოლოდროინდელმა რესტავრაციამ პირველ სართულზე წყლით მიყენებული ზიანი მოაგვარა. პიენძინის დოლის კოშკი 2001 წელს კულტურული მემკვიდრეობის სახელმწიფო ადმინისტრაციის მიერ ეროვნულ დონეზე დაცულ მთავარ ისტორიულ და კულტურულ ძეგლად დასახელდა.

 სტრუქტურა 
ამჟამინდელი დოლის კოშკი 39.3 მეტრი სიმაღლისაა. ქვის ძირი დაახლოებით 40 მეტრი სიგრძის, 33 მეტრი სიგანისა და 13 მეტრი სიმაღლისაა. ხის კოშკი  სამხრეთისკენაა მიმართული. ტრადიციული ჩინური საზომი ერთეულების მიხედვით იგი 7 ძიენია სიგრძეში და 5 სიგანეში; აქვს 3 სართული და აღწევს 26 მეტრ სიმაღლეს. მის ორ დიდ პლაკატზე წერია „იანმენის პირველი კოშკი“ ( Yànmén Dìyī Lóu) და „ხმოვანება ოთხი მიმართულებით“ (, Sheng Wén Sì Dá).

 მუზეუმი 
კოშკში ადგილობრივი მუზეუმია განთავსებული.. ერთი არტეფაქტი 1.9 მეტრი სიმაღლის - მაღალი ქვის ფარანია (, dēngtái), რომელიც მოჩუქურთმებულია და მთა ვუტაის ფორმა აქვს მიცემული. ფარანი სოფელ ტუნგჭანგში, დაახლოებით 720 წელს დამზადდა..

 ლიტერატურა 
 .
 .
 .
 . & 
 . 
 .

 რესურსები ინტერნეტში 

 《边靖楼》 Baike.com- ზე 

 სქოლიო 

კატეგორია:ჩინეთის არქიტექტურა
კატეგორია:ჩინეთის შენობა-ნაგებობები
კატეგორია:ჩინეთის დოლის კოშკები